open-index/open-wikipedia-markdown huggingface dataset:
Riitta Ketonen

**Riitta Leena Ketonen** (o.s. Klippi, s. 29. syyskuuta 1956 Helsinki) on aktiiviuransa päättänyt suomalainen pikajuoksija. Hän edusti vuodesta 1981 lähtien Leppävaaran Sisua ja hänen valmentajanaan toimi Hannu Saarinen.

Kalevan kisoista Ketonen saavutti 100 metrin juoksusta kaksi pronssia vuosina 1983 ja 1984 sekä 200 metrin juoksusta kaksi pronssia niin ikään vuosina 1983 ja 1984. Viestijuoksun SM-kilpailuista hän saavutti pronssia 4 x 400 metrin viestijuoksusta vuonna 1982. Sisäratojen SM-kilpailuista Ketonen saavutti hopeaa 200 metrin juoksusta vuonna 1983 sekä pronssia 60 metrin juoksusta vuonna 1983.

Virallisissa kilpailuissa Ketonen ei ole esiintynyt vuoden 1984 jälkeen.

## Lähteet
Erta

**Erta** on laskettelurinne Ski Resort Kronplatzin talviurheilukeskuksessa San Martino in Badian ja Marebben kunnissa Italiassa.

Ertassa järjestettiin alppihiihdon maailmancupin naisten suurpujottelukilpailu ensimmäistä kertaa vuonna 2017.

## Reitti
Naisten suurpujottelun lähtöpaikka sijaitsee 1&nbsp;580 metriä merenpinnan yläpuolella.

Suurpujottelu alkaa *Para Paulina* -jyrkänteellä, jossa rinteen jyrkkyys on 37&nbsp;%. Para Paulinan jälkeen tulee *Sarjëi*-osuus (32&nbsp;%). Sitä seuraa *Soleseid*-osuus (29&nbsp;%), johon aurinko paistaa suurimman osan päivästä, toisin kuin rinteen muihin kohtiin. Soleseidin jälkeen tulee *Spona*-osuus, jota seuraa *Para del Pech* -kohta, joka on koko rinteen jyrkin kohta 61&nbsp;%. Siitä rinne jatkuu *Para ceca* -jyrkänteellä (54&nbsp;%).

Para cecan jälkeen tulee lyhyt *Sorega*-osuus (38&nbsp;%) ennen maalia, joka sijaitsee 1&nbsp;206 metriä merenpinnan yläpuolella lähellä San Vigilio di Marebbe -kylän keskustaa.

## Lähteet
*Holiday Region Kronplatz in South Tyrol Kronplatz.com 
*Ski Resort Kronplatz Kronplatz.com 
*Slopes | Ski Resort Kronplatz Kronplatz.com 
*Ski Lifts | Ski Resort Kronplatz Kronplatz.com 
*Ski Map of Kronplatz – Plan de Corones DolomitiSuperski.com 
*Results – Kronplatz data.fis-ski.com 

### Viitteet
Berliner

**Berliner** on sanomalehtiformaatti, jonka mitat ovat 315 &times; 470 millimetriä. Se on hieman suurempi kuin tabloidi mutta pienempi kuin broadsheet.

Ensimmäisen maailmansodan aikaan vaihtoehtoja ”berliiniläiselle formaatille” olivat pohjoissaksalainen ja ranskalainen formaatit.

Berliner-formaattia ovat käyttäneet muun muassa *[[La Stampa]]* (Italia), *[[La Vanguardia]]* (Espanja), *[[Le Monde]]* (Ranska), *[[La Repubblica]]* (Italia), sekä *[[Neue Zürcher Zeitung]]* (Sveitsi). Brittiläinen *[[The Guardian]]* käytti berlineriä vuosina 2005–2018.

## Lähteet

## Aiheesta muualla
Helena Uusitalo

**Anna Helena Elisabet Uusitalo** (s. 7. marraskuuta 1962 Sodankylä) on aktiiviuransa päättänyt suomalainen keihäänheittäjä. Hän edusti Lapin Veikkoja ja hänen valmentajanaan toimi Kari Pippola.

Kalevan kisoista Uusitalo saavutti keihäänheiton pronssia vuonna 1984. Maaotteluissa Uusitalo edusti Suomea vuosina 1980, 1984 ja 1985. Virallisissa kilpailuissa hän ei ole esiintynyt vuoden 1987 jälkeen.

## Lähteet
Lasten TV-suosikit

**Lasten TV-suosikit** on Polarvoxin Sateenkaari-levymerkillä vuonna 1986 julkaistu kokoelma-albumi. Albumi julkaistiin LP-levynä ja C-kasettina.

Albumin kappaleet ovat suurimmaksi osaksi piirrossarjojen ja lastenelokuvien tunnuskappaleiden suomenkielisiä käännöskappaleita. Esimerkiksi levyllä olevan *[[Taotao, pieni pandakarhu]]* -sarjan tunnuskappaleen sanoitus on säveltäjä Matti Kontion tekemä käännös, joka poikkeaa sanoitukseltaan Yleisradion kääntäjä Maija-Liisa Vuorjoen tekemästä käännöksestä, jota käytetään Yleisradion jälkiäänittämässä sarjassa.

## Kappaleet
# Tina Petterson: 
# Jenni Mäkikalli: 
# Aulis Kotaviita, Tina Pettersson & Hannu Takala: 
# Anne Poromaa: 
# Hannu Takala: 
# Anja Piipponen: 
# Hannu Takala: 
# Heidi Korpinen: 
# Kati: 
# Anne Poromaa & Virve Nuotio: 
# Seija Simola: 
# Orkesteri Oiva: 
# Solveig Gräsbäck: 

## Lähteet
United Airlinesin lento 811

**United Airlinesin lento 811** oli United Airlinesin reittilento San Franciscosta Los Angelesin, Honolulun ja Aucklandin kautta Sydneyyn. Yöllä 24. helmikuuta 1989, noin 15 minuuttia Honolulusta lähdön jälkeen, reittiä lentäneen Boeing 747-122 -koneen etuosan tavaratilan oven lukitus petti. Koneen ja ulkoilman välinen paine-ero repi oven sekä osan koneen rungosta irti johtaen yhdeksän matkustajan kuolemaan. Onnettomuuden seurauksena myös koneen oikeanpuoleisessa siivessä olleet kaksi moottoria syttyivät tuleen, mutta kone onnistui palaamaan Honolulun lentokentälle vasemmanpuoleisen siiven moottoreilla 20 minuuttia onnettomuuden jälkeen.

Alun perin onnettomuuden todennäköiseksi syyksi epäiltiin lastaajien kovakouraisten otteiden kuluttaneen oven salvat. Vuonna 1992 todennäköiseksi syyksi korjattiin koneen oven yllättävä avautuminen johtuen huonoista johdotuksista ja puutteista oven suunnittelussa. Syyn vaihtuminen johtui irronneen oven löytymisestä merenpohjasta syyskuussa 1990 ja John F. Kennedyn lentokentällä kesäkuussa 1991 sattuneesta tapauksesta, jossa vastaavan koneen ovi avautui itsestään sähkövian seurauksena, kun konetta valmisteltiin lähtöön.



## Lähteet
Paul Joseph Watson

**Paul Joseph Watson** (s. 24. toukokuuta 1982 Sheffield, Englanti) on brittiläinen YouTube-persoona, radiojuontaja, toimittaja ja salaliittoteoreetikko. Watson tunnetaan YouTubessa videoista, jotka kritisoivat muun muassa islamia, feminismiä, populaarikulttuuria ja vasemmistopolitiikkaa.

## Ura
Watson työskenteli pitkään yhdysvaltalaisen salaliittoteoreetikko Alex Jonesin omistamalla Infowars.com-sivustolla sekä sen sisarsivustolla PrisonPlanet.com. Watsonilla oli huhtikuussa 2021 Twitterissä yli miljoona seuraajaa ja YouTubessa yli 1,8 miljoonaa tilaajaa.

Elokuussa 2016 Watson julkaisi videon, jolla hän väitti presidenttiehdokas Hillary Clintonin kärsivän terveysongelmista. Video sai yli kolme miljoonaa katselukertaa. Yhdysvaltalainen juorulehti *[[National Enquirer]]* teki jutun Clintonin terveydestä, ja Fox News kommentoi asiaa. Watsonia on pidetty Clintonin terveyshuhujen keskeisenä levittäjänä.

Helmikuussa 2017 Watson tarjoutui maksamaan matkan Ruotsiin niille toimittajille, jotka ”väittävät Ruotsin olevan turvallinen”. Kyseessä siis olivat vaarallisiksikin väitetyt, melkein kokonaan maahanmuuttajien asuttamat niin sanotut no go-alueet, jotka olivat saaneet amerikkalaismediassa huomiota. Useat henkilöt tarjoutuivat lähtemään, ja lopulta Watson maksoi 2&nbsp;000 dollaria yhdysvaltalaiselle toimittajalle Tim Poolille, joka sanoi lähtevänsä matkalle puolueettomana skeptikkona.

## Yksityiselämä
Watson on kotoisin Sheffieldistä Pohjois-Englannista. Nykyisin hän asuu Lontoossa.

## Lähteet

## Aiheesta muualla
* An interview with Paul Joseph Watson The Tab. Marie-Elise Worswick.
Alueidenkäyttölaki

**Alueidenkäyttölaki** (, , vuoden 2024 loppuun saakka **maankäyttö- ja rakennuslaki**, ) on Suomessa vuonna 2000 voimaan astunut laki, joka säätelee rakentamista ja maankäyttöä. Se korvasi vuoden 1958 rakennuslain, minkä myötä luovuttiin kuntien velvollisuudesta alistaa kaavat valtion viranomaisten vahvistettaviksi. Sen sijaan kunnan pitää taata kuntalaisille mahdollisuus mielipiteen ilmaisemiseen kaavoista ja kaavoituksesta.

Laki teki myös kehittämisalueet ja maankäyttösopimukset laillisiksi. Kehittämisalueeksi nimetään alue, jonka rakentamiseksi kunta ja rakennusyhtiö muodostavat yhteisön. Maankäyttösopimus on kunnan ja maanomistajan välinen sopimus kaavan toteuttamiseen liittyvistä asioista, ja se tehdään yleensä silloin, kun kunta ei halua hankkia kaavoitettavia maita omistukseensa. 1960- ja 1970-luvuilla kunnat ja rakennuttajat tekivät aluerakennussopimuksia, vaikka rakennuslaissa niitä ei mainittu.

Kuntalaisten uutta osallistumismahdollisuutta on kritisoitu epämääräisyydestä, ja yksityisen rakennuttajan ja kunnan väliseen sopimukseen perustuva projektirakentaminen voi jopa vähentää vaikuttamismahdollisuuksia. Toisaalta kuulemiskierrosten myötä yksityishenkilöillä on enemmän tilaisuuksia valittaa täydennysrakentamiseen liittyvistä kaavamuutoksista omaisuuden suojan nimissä.

Rakentamismääräyskokoelma sisältää tarkempia rakentamista koskevia määräyksiä ja ohjeita.

## Katso myös
* Suomen rakentamismääräyskokoelma
* Rakennuskaari

## Lähteet
Acorn Electron

**Acorn Electron** on Acorn Computersin valmistama edullisempi versio BBC Micro tietokoneesta.

Yksi menetelmistä hinnan alentamiseen oli lisätä komponenttien integraatiota erikoispiirin avulla ja yksinkertaistaa emolevyä.

Tietokone pystyi lataamaan ja tallentamaan ohjelmia audiokasetille tavallisella nauhurilla tarkoitukseen sopivan kaapelin avulla.

## Lähteet

## Aiheesta muualla
Korvakärsäkkäät

**Korvakärsäkkäät** *(Otiorhynchus)* on kärsäkkäiden (Curculionidae) heimoon kuuluva kovakuoriaissuku. Monet korvakärsäkkäät ovat tuholaiseläimiä puutarhassa ja viljelyksillä.

## Korvakärsäkkäitä
*Otiorhynchus apenninus
*Otiorhynchus armadillo
*Otiorhynchus aurifer
*Otiorhynchus tenebricosus
*Lapinkorvakärsäkäs (*Otiorhynchus arcticus*)
*Vienankorvakärsäkäs (*Otiorhynchus politus*)
*Isokorvakärsäkäs (*Otiorhynchus nodosus*)
*Otiorhynchus rugosostriatus
*Harjukorvakärsäkäs (*Otiorhynchus porcatus*)
*Karheakorvakärsäkäs (*Otiorhynchus carinatopunctatus*)
*Otiorhynchus uncinatus
*Otiorhynchus ligneus
*Erakkokorvakärsäkäs (*Otiorhynchus singularis*)
*Otiorhynchus lepidopterus
*Otiorhynchus aurosparsus
*Otiorhynchus corruptor
*Otiorhynchus armatus
*Kyhmykorvakärsäkäs (*Otiorhynchus rugifrons*)
*Kimokorvakärsäkäs (*Otiorhynchus tristis*)
*Uurrekorvakärsäkäs (*Otiorhynchus sulcatus*)
*Liperikorvakärsäkäs (*Otiorhynchus ligustici*)
*Otiorhynchus orbicularis
*Otiorhynchus conspersus
*Otiorhynchus crataegi
*Otiorhynchus rotundus
*Otiorhynchus smreczynskii
*Rosokorvakärsäkäs (*Otiorhynchus raucus*)
*Vähäkorvakärsäkäs (*Otiorhynchus desertus*)
*Pikkukorvakärsäkäs (*Otiorhynchus ovatus*)
*Otiorhynchus atroapterus
*Otiorhynchus dieckmanni
*Otiorhynchus cribricollis

## Aiheesta muualla
*Laji.fi: Otiorhynchus
*Luomu.fi: Korvakärsäkkäät ''(Otiorhynchus)'' (pdf)
*Biotus: Korvakärsäkkäät
*ITIS: Otiorhynchus 
*University of Michigan, Animal Diversity Web (ADW): Otiorhynchus 
*Bug Guide: Genus Otiorhynchus 
*Pherobase: Semiochemicals of Genus Otiorhynchus
Scopa

**Scopa** on kunta Pohjois-Italiassa Vercellin maakunnassa Piemonten alueella. Scopellon naapurikunnat ovat Balmuccia, Boccioleto, Guardabosone, Postua, Scopello ja Vocca.

## Lähteet
Käy Muumilaaksoon

**Käy Muumilaaksoon** (alkuperäiseltä nimeltään *Dat Zijn De Moomins*) on Japanissa tuotetun animaatiosarjan *[[Muumilaakson tarinoita]]* länsimaisissa versioissa käytetty tunnuslaulu. Alkuperäisen kappaleen on säveltänyt ja sanoittanut hollantilainen säveltäjä Pierre Kartner. Suomen kielelle kappaleen käänsi Yleisradion kääntäjänä ja ohjaajana toiminut Jertta Ratia-Kähönen. Televisiosarjassa kappaleen esittää suomeksi ja ruotsiksi Benny Törnroos, joka esittää myös sarjan lopputunnuskappaleen ”Hei Muumit” ja joka on myöhemmin tehnyt ja esittänyt muitakin Muumi-aiheisia kappaleita. 

Kesällä 1990 tuottaja Dennis Livson yhdessä hollantilaisen Telecable-yhtiönsä kanssa etsi sopivaa esittäjää syksyllä 1991 Suomen televisiossa ensiesityksen saavaan *Muumilaakson tarinoita* -animaatiosarjan tunnuskappaleille. Kartnerin säveltämään ja sanoittamaan tunnuskappaleisiin haluttiin sama esittäjä niin suomen- kuin ruotsinkieliseen versioon. Livson etsi tunnusmusiikin esittäjäksi pehmeä-äänistä mieslaulajaa.

Yleisradio ehdotti tunnuskappaleen esittäjäksi lastenmusiikkia entuudestaankin tehnyttä Benny Törnroosia, joka tosin ensimmäisellä kerralla kohteliaasti kieltäytyi tehtävästä vedoten siihen, että hänellä oli samaan aikaan muita projekteja. Myöhemmin hän kuitenkin otti tehtävän vastaan. Törnroosin mukaan kappale äänitettiin studiossa yhden päivän aikana ja lyhyellä varoitusajalla ennen kuin sarjan ensiesitys tapahtui televisiossa. Kappaleen sanat suomen kielelle kääntäneen Jertta Ratia-Kähkösen kertoman mukaan sanat, joita Törnroos viime kädessä hieman muokkasi, tehtiin ”nopeaan tahtiin”.

Tv-ensi-illan jälkeen Törnroos sai tarjouksen viideltä levy-yhtiöltä Muumi-aiheista musiikkia sisältävän levyn tekemiseen. Tunnuskappale levytettiin K-telin vuonna 1992 julkaistulle *[[Lasten ikioma Muumi]]* -albumille.

Kappaleen ovat Törnroosin lisäksi levyttäneet muun muassa Jukka Heino ja Maija Salo lapsikuoron kanssa.

## Lähteet
* 

### Verkko

## Aiheesta muualla
* Yle Elävä arkisto: Benny Törnroos: Käy Muumilaaksoon
Dinamic Software

**Dinamic Software** on espanjalainen videopelien kehittäjä ja julkaisija, joka on perustettu vuonna 1986.

Vuonna 1992 nimeksi vaihtui **Dinamic Multimedia, S.A.**.

## Lähteet
Pendulo Studios

**Pendulo Studios** on espanjalainen videopelien kehittäjä, joka on perustettu vuonna .

Yritys kehittää pääasiassa seikkailupelejä kuten *Runaway*-trilogia.

## Pelit
* **' (1994) - [[MS-DOS]]
* ''[[Hollywood Monsters]]'' (1997) - [[Microsoft Windows|Windows]], [[iOS]]
* **' (2001) - Windows, iOS
* *[[Runaway 2: The Dream of the Turtle]]* (2006) - Windows, Wii, Nintendo DS
* *[[Runaway 3: A Twist of Fate]]* (2009) - Windows, Nintendo DS
* *[[The Next Big Thing]]* (2011) - Windows, OS X
* *[[Yesterday (videopeli)|Yesterday]]* (2012) - Windows, OS X, Android, iOS
* *Hidden Runaway* (2012) - iOS
* *Yesterday Origins* (2016) - Windows, OS X, PlayStation 4, Xbox One
* ** (2019)
* *[[Alfred Hitchcock – Vertigo]]* (2021)

## Lähteet

## Aiheesta muualla
* Virallinen sivusto
2-in-1

**2-in-1** on läppärin ja tabletin ominaisuuksia yhdistelevä hybridilaite, jossa on kosketusnäyttö ja näppäimistö. 2-in-1-laitteissa on joko 360 astetta käännettävissä oleva tai kokonaan irrotettavissa oleva näyttö. Ne ovat yleensä keskivertoa läppäriä heikompitehoisia, eivätkä ne ohuutensa vuoksi sisällä kaikkia normaaleja läppärin liitäntöjä tai optista asemaa.

## Historia
Ensimmäinen 2-in-1-laitteena pidettävä hybridi oli vuonna 2002 Compaq TC1000, jossa on esiasennettuna Windows XP Tablet PC Edition. Laitetyyppi yleistyi vuonna 2011 Asus Transformer -sarjan myötä, jonka ensimmäiset laitteet käyttivät Androidia. Vuonna 2013 Microsoft julkaisi oman Surface Pro -laitteensa, jossa oli esiasennettuna Windows 8.1. Sittemmin muutkin suuret PC-valmistajat ovat julkaisseet omia 2-in-1-laitteetaan, joiden käyttöjärjestelmä on yleensä Windows 10.
Scopello

**Scopello** on kunta Pohjois-Italiassa Vercellin maakunnassa Piemonten alueella. Scopellon naapurikunnat ovat Boccioleto, Campertogno, Caprile, Crevacuore, Guardabosone, Pettinengo, Pila, Piode, Scopa, Trivero ja Valle San Nicolao.

## Lähteet
NEC PC-6001

**NEC PC-6001** on NEC-yhtiön julkaisema mikrotietokone. Tietokone julkaistiin Japanissa vuonna 1981 ja Yhdysvalloissa seuraavana vuonna. Yhdysvalloissa tietokoneeseen viitattiin myös nimellä **NEC TREK**.

Laitteessa on Zilog Z80 -yhteensopiva suoritin (PD 780c-1) sekä 16 kilotavua RAM-muistia.
Tietokoneesta julkaistiin myös Mark II versio, jossa on 64 kilotavua RAM-muistia.

NEC PC-6601 (6600-sarja) on lähes identtinen ja taaksepäin yhteensopiva 6001:n kanssa, mutta sisältää 3,5" levykeaseman.

## Lähteet
Jerzy Stuhr

**Jerzy Oskar Stuhr** (18. huhtikuuta 1947 –  9. heinäkuuta 2024) oli puolalainen näyttelijä, joka tunnetaan parhaiten elokuvista ''Kolme väriä: Valkoinen'' ja ''Kymmenen käskyä''.

## Lähteet

## Aiheesta muualla
*
Utahjärvi

**Utahjärvi** on järvi Yhdysvalloissa Utahin osavaltiossa. Sen pituus on 37 km ja pinta-ala 390 neliökilometriä. Järvi laskee Jordanjokea pitkin Isoon Suolajärveen. Järvi on jäänne esihistoriallisesta Bonnevillen järvestä.

Utah on yksi seudun suurimmista makeavetisistä järvistä, vaikka se sijaitsee alueella jossa vuotuinen sademäärä on vain noin 380 mm.  

Järvi on osavaltion ulkoilualue, jossa voi harrastaa retkeilyä ja virkistyskalastusta.  

## Lähteet

## Aiheesta muualla
Gilbert ja Sullivan

**Gilbert ja Sullivan** oli 1800-luvulla koomisia operetteja kirjoittanut englantilainen taiteilijapari. W. S. Gilbert (1836–1911) kirjoitti oopperoihin libretot ja Arthur Sullivan (1842–1900) sävelsi ne.

Gilbertin ja Sullivanin ensimmäinen yhteinen teos oli nimeltään *Thespis* vuonna 1871. Se ei ollut kovin menestyksekäs, mutta vuonna 1875 valmistunut *Trial by Jury* esitettiin 300 kertaa. Seuraavaksi syntyi vuonna 1877 *The Sorcerer* ja vuonna 1878 menestysteos *H.M.S. Pinafore*. Sitä esitettiin 600 kertaa, ja se vakiinnutti Gilbert & Sullivanin maineen aikansa parhaiden musiikkiteatterin tekijöiden joukossa. Heidän operettinsa olivat osa kehitystä kohti seuraavan vuosisadan musikaalia. Kevyet koomiset laulut vuorottelivat niissä puheen kanssa (varsinaisissa oopperoissa suositun resitatiivin sijaan). Seuraavia menestysteoksia olivat *The Pirates of Penzance* (1880) ja *Patience* (1881). Vuonna 1882 valmistui *Iolanthe*.

Suurimpana menestysteoksena pidetään operettia *[[Mikado (operetti)|Mikado]]* (1885). Riitaisan työparin viimeisen yhteistyön *The Grand Duke* ensiesitys tapahtui vuonna 1896.

## Lähteet

## Aiheesta muualla
Lyydianmaksaruoho

**Lyydianmaksaruoho** (*Sedum lydium*) on maksaruohokasvien (Crassulaceae) heimoon kuuluva pienikokoinen kasvilaji. Lyydianmaksaruoho kasvaa noin 5–10 cm korkeaksi ja sillä on pienet, vihreät lehdet, jotka voivat muuttua kasvuolosuhteista riippuen voimakkaan punertaviksi. Lyydianmaksaruohon kukat ovat pienet ja väriltään valkoiset tai punertavat. Lyydianmaksaruoho ei kasva luonnostaan Suomessa, mutta sitä viljellään ja istutetaan koristekasviksi. Eri puolilta Suomea on kuitenkin muutamia, eri-ikäisiä havaintoja lyydianmaksaruohosta viljelykarkulaisena tai -jäänteenä Suomen luonnossa. Lyydianmaksaruoho sopii käytettäväksi kivikko- tai kalliopuutarhoihin aurinkoiseen ja ohutmultaiseen paikkaan maanpeitekasvina.

## Lähteet
* Lampinen, R. & Lahti, T., 2016, Kasviatlas 2015 – Helsingin yliopisto, Luonnontieteellinen keskusmuseo, Helsinki: http://koivu.luomus.fi/kasviatlas/maps.php?taxon=104499&year=2015
* Lyydianmaksaruoho *puutarha.net*

## Aiheesta muualla
* Suomen Lajitietokeskus: Lyydianmaksaruoho – ''Sedum lydium''
Dungeon Fighter Online

**Dungeon Fighter Online** (Koreassa Dungeon & Fighter, , Japanissa , Arad Senki/Arado Senki) on eteläkorealaisen Nexonin tytäryhtiön Neoplen kehittämä ja julkaisema roolipelielementtejä sisältävä sivusuunnassa vieritettävä taistelupeli. Peli julkaistiin Etelä-Koreassa elokuussa 2005. Englanninkielinen versio avattiin 2009, mutta Pohjois-Amerikan palvelimet suljettiin 13. kesäkuuta 2013.

Kesäkuussa 2012 pelillä oli Kiinassa 3 miljoonaa yhtäaikaista pelaajaa.
Pelillä on 400 miljoonaa rekisteröitynyttä pelaajaa. Vuonna 2016 peli tuotti julkaisijoilleen 1,2 miljardia US-dollaria.

## Lähteet
Joonas Kota

**Joonas Kota** (s. 1976) on suomalainen kuvataiteilija.

Kota valmistui Kuvataideakatemiasta vuonna 2002. Hänen teoksensa ovat maalauksia ja veistoksia.

Hän on pitänyt yksityisnäyttelyitä niin Suomessa kuin ulkomailla ja osallistunut lukuisiin ryhmänäyttelyihin. Hänen teoksiaan on muun muassa Nykytaiteen museo Kiasman ja Helsingin taidemuseon kokoelmissa.

## Lähteet

## Aiheesta muualla
* http://www.joonaskota.com/
* http://zetterberggallery.com/artists/joonas-kota/
Lineage

**Lineage** () on fantasiamaailmaan sijoittuva MMORPG-roolipeli, jonka on kehittänyt korealainen NCsoft. Peli on julkaistu syyskuussa 1998. Pelistä on julkaistu korean, kiinan ja englanninkielinen versio.

Peli perustuu isometriseen 2D-grafiikkaan kuten Diablo tai Ultima Online.

Pelillä oli enimmillään noin kolme miljoonaa tilaajaa. Huhtikuussa 2008 tilaajia oli noin miljoona. Englanninkieliset palvelimet suljettiin kesäkuun 2011 lopussa pelin ylläpidon käytyä kannattamattomaksi. Tästä huolimatta peli on ollut kotimaassaan hyvin suosittu.

Marraskuuhun 2013 mennessä NCsoft on ilmoittanut sen tuottaneen 1,8 miljardia US-dollaria.
Vuosituotot ovat edelleen yli 300 miljoonaa vuodessa.

Pelin jatko-osa Lineage II julkaistiin Koreassa lokakuun 1. 2003 ja Pohjois-Amerikassa 27. huhtikuuta 2004.
Toinen jatko-osa Lineage Eternal pääsi suljettuun beeta-testaukseen syksyllä 2016. Testauksen tuloksien seurauksena peli suunniteltiin täysin uudelleen ja se sai uuden nimen Throne and Liberty ja julkaisu venyi vuodelle 2022.

## Lähteet
Immunoterapia

**Immunoterapiaksi** tai **immuuniterapiaksi** kutsutun hoitomuodon tarkoituksena on tukea potilaan immuunijärjestelmää niin, että potilaan elimistö pystyy kukistamaan hoidettavan sairauden. Immuuniterapiaa on käytetty esimerkiksi syöpäpotilaiden hoidossa. Yksi esimerkki immuuniterapiasta on onkolyyttisten virusten käyttäminen syövän hoidossa.

## Katso myös

* Syövän immuunihoito, immunoterapia

## Lähteet

## Aiheesta muualla
John C. Woods

**John Clarence Woods** (5. kesäkuuta 1911 – 21. heinäkuuta 1950) oli yhdysvaltalainen ylivääpeli, joka toimi Nürnbergin oikeudenkäynneissä tuomittujen natsi-Saksan johtajien teloittajana. Kuolemantuomiot pantiin toimeen 16. lokakuuta 1946. 

Woods palveli Yhdysvaltain laivastossa lyhyen aikaa 1930-luvun taitteessa, mutta hänet erotettiin luvattoman poissaolon takia. Hänet myös diagnosoitiin henkisiltä ominaisuuksiltaan heikosti palvelukseen kelpaavaksi. Tämän jälkeen hän työskenteli rakennustyömailla ja rehukaupassa Kansasissa. Toisen maailmansodan aikana Woods pääsi Yhdysvaltain armeijan huoltotehtäviin, ja kun sodan lopulla armeija alkoi etsiä vapaaehtoista teloittajaa tulevia oikeudenkäyntejä varten, Woods ilmoittautui. Hän kertoi värvääjille toimineensa aiemmin avustajana Teksasissa ja Oklahomassa toimeenpannuissa kuolemantuomioissa, mutta tästä ei ole muuta näyttöä kuin Woodsin oma kertomus. Armeija ei tarkistanut väitteiden todenperäisyyttä. Woodsia käytettiin teloittajana myös amerikkalaisten omissa sotaoikeuksissa, joissa tuomittiin kuolemaan yhdysvaltalaisia sotilaita Ranskassa vuosina 1944–1945.

Nürnbergissä Woodsin työn laatu ei ollut kovin ammattimaista, sillä osa hirtetyistä ei kuollut niskan katkeamiseen vaan kuristumalla. Hirttolavan luukku oli mahdollisesti liian ahdas, koska jotkut tuomitut kolhivat kasvojaan luukun reunaan pudotessaan alas. Myöhemmässä haastattelussa Woods kuitenkin kertoi olevansa ylpeä suorittamastaan palvelustehtävästä.

Woods kuoli tapaturmaisesti sähköiskuun Enewetakin atollilla vuonna 1950 yrittäessään korjata valaisinta. Hänet on haudattu Toronto-nimiselle paikkakunnalle Kansasin osavaltiossa.

## Lähteet
Turkestaninmaksaruoho

**Turkestaninmaksaruoho** (*Hylotelephium ewersii*, syn. *Sedum ewersii*) on maksaruohokasvien (Crassulaceae) heimoon kuuluva kasvilaji. Se kasvaa noin 10–15 cm korkeaksi ja sillä on sinivihreät lehdet. Turkestaninmaksaruohon kukinnot ovat muodoltaan puolipallomaisia ja sijaitsevat varsien kärjissä. Kukat ovat tähtimäisiä ja väriltään vaalean- tai aniliininpunaisia. Turkestaninmaksaruoho kasvaa luontaisena vuoristoissa Keski-Aasiassa ja Himalajalla, mutta sitä kasvatetaan ja istutetaan yleisesti koristekasviksi myös Suomessa. Vaikka turkestaninmaksaruoho ei kuulukaan Suomen luontaiseen kasvilajistoon, sitä esiintyy Suomessa muutamissa paikoissa viljelykarkulaisena tai -jäänteenä. Turkestaninmaksaruoho sopii käytettäväksi kivikko- tai kalliopuutarhoissa aurinkoisella kasvupaikalla.

## Lähteet
* Lampinen, R. & Lahti, T., 2016, Kasviatlas 2015 – Helsingin yliopisto, Luonnontieteellinen keskusmuseo, Helsinki: http://koivu.luomus.fi/kasviatlas/maps.php?taxon=41657&year=2015
* World of Succulents: http://worldofsucculents.com/hylotelephium-ewersii-sedum-ewersii-pink-mongolian-stonecrop/ 

## Aiheesta muualla
* Suomen Lajitietokeskus: Turkestaninmaksaruoho – ''Hylotelephium ewersii''
Rahkola

**Rahkola** voi tarkoittaa seuraavia:

;paikkoja:
* Rahkola, Ikaalisten kaupunginosa
* Rahkola, kylä Saarijärvellä
* Rahkola, entinen kylä Äyräpäässä luovutetulla alueella

;henkilöitä:
* Hennariikka Rahkola (s. 1982), suomalainen maastohiihtäjä
* Jonna Norppa-Rahkola (s. 1975), suomalainen jalkapalloilija ja jääkiekkoilija
* Miro Rahkola (s. 1988), suomalainen jääkiekkoilija
* Nina Rahkola (s. 1984), suomalainen toimittaja ja media-alan yrittäjä
* Tapani Rahkola, suomalainen valokuvamalli.
Timo Ritakallio

**Timo Olavi Ritakallio** (s. 9. toukokuuta 1962 Vampula) on suomalainen johtaja. Hän on toiminut OP Pohjolan (aiemmin OP Ryhmä) pääjohtajana vuodesta 2018. Ritakallio toimi työeläkevakuutusyhtiö Ilmarisen toimitusjohtajana vuosina 2015–2018 ja varatoimitusjohtajana 2008–2014. Hän toimi Suomen Olympiakomitean puheenjohtajana 2016–2020. Ennen Olympiakomitean puheenjohtajuutta Ritakallio oli Suunnistusliiton puheenjohtaja, johon tehtävään hänet valittiin uudelleen vuosille 2021–2022.
Ritakallio valittiin syksyllä 2022 jatkokaudelle Suomen Suunnistusliiton puheenjohtajana vuosiksi 2023-2024.
Timo Ritakallio on vuodesta 2022 alkaen toiminut Keskuskauppakamarin hallituksen puheenjohtajana.

Ritakallio on koulutukseltaan oikeustieteen maisteri (Turun yliopisto, 1985), MBA (Aalto-yliopisto, 2001) ja tekniikan tohtori (Aalto-yliopisto, 2016). Ritakallio väitteli tekniikan tohtoriksi Aalto-yliopistosta vuonna 2016 otsikolla ”Shaping Elements While Maintaining Fit”. Ritakallio on suorittanut Harvard Business Schoolissa Bostonissa Yhdysvalloissa vuonna 2006 ylimmän johdon AMP-koulutusohjelman. 

Tasavallan Presidentti Sauli Niinistö myönsi Timo Ritakalliolle 6. joulukuuta 2020 Valkoisen Ruusun I luokan komentajamerkin. Marraskuussa 2025 hänelle myönnettiin vuorineuvoksen arvonimi.

Timo Ritakallio promovoitiin vuonna 2018 kauppatieteen kunniatohtoriksi (kauppatieteen tohtori h.c.) Vaasan yliopistossa.

## Lähteet
Odobenocetops

**Odobenocetops** on sukupuuttoon kuollut pienten hammasvalaiden suku plioseenilta. Fossiileja on löydetty Perun eteläosista. Kahden pitkän syöksyhampaan ansiosta se näytti mursun ja manaatin sekoitukselta.

## Syöksyhampaat

*Odobenocetops* on ollut tutkijoiden mielenkiinnon kohteena suurten syöksyhampaidensa vuoksi. Koiraan oikeanpuoleinen hammas saattoi kasvaa jopa 1,35 metriä pitkäksi, kun taas vasen hammas ei yleensä kasvanut 25 senttiä pidemmäksi. Koiraat ovat saattaneet käyttää melko hauraita syöksyhampaitaan taistellessaan naaraista. Naaraiden syöksyhampaat olivat paljon pienemmät. Eläimellä ei ollut syöksyhampaiden lisäksi muita hampaita.

## Elintavat
*Odobenocetops* liikkui matalassa vedessä ja pysytteli lähellä merenpohjaa. Eräällä yksilöllä oli samankaltainen kaikuluotauselin kuin nykyisillä delfiineillä, jonka ansiosta se tuli toimeen myös täydellisessä pimeydessä. Merenpohjaa tonkimalla se löysi simpukoita, äyriäisiä ja kotiloita, joita se käytti ravintonaan. Lihaksikkaat huulet mahdollistivat sen, että se pystyi imemään simpukoita ulos kuoristaan.

*Odobenocetops* oli erinomainen uimari, mutta hengitti kaikkien nisäkkäiden tapaan ilmaa, joten se joutui nousemaan pinnalle sukellusten välissä. Se käytti voimakasta pyrstöään uidessaan. *Odobenocetopsilla* oli hyvä näkökyky, mutta kokonsa takia sillä ei ollut paljon vastusta haille, kuten jättimäiselle megalodonille. Syöksyhampaat eivät olleet tarpeeksi vahvat, että niitä olisi voinut käyttää taistelussa.

## Luokittelu
*Odobenocetops* kuului delfiininsukuisten valaiden yläheimoon, ja sen läheisimmät elävät sukulaiset ovat maitovalas ja sarvivalas.

## Löydöt
*Odobenocetopsin* fossiileja tavattiin ensimmäisen kerran vuonna 1993, ja siitä tunnetaan vieläkin vain muutama kallon ja luiden jäänne.

## Katso myös
* Valaiden evoluutio

## Lähteet
* 
* BBC - Science & Nature - Sea Monsters - Fact File: Odobenocetops Viitattu 8.4.2017 

## Aiheesta muualla
* 3D malli *Odobenocetopsin* tyyppiyksilöstä:
Brian Finley

**Brian Finley** (s. 13. heinäkuuta 1981) on kanadalainen entinen jääkiekkomaalivahti. Nashville Predators varasi Finleyn NHL-liigaan ensimmäisen kierroksen kuudentena pelaajana . Hän edusti uransa aikana Nashville Predatorsia ja Boston Bruinsia.

## Lähteet
* Brian Finley 

## Aiheesta muualla
*
Tuula Putkonen

**Tuula Hannele Putkonen** (s. 15. tammikuuta 1961 Vantaa) on aktiiviuransa päättänyt suomalainen pikajuoksija, jonka päämatka oli 400 metrin aitajuoksu. Hän edusti vuodesta 1977 lähtien Viipurin Urheilijoita ja hänen valmentajanaan toimi Toivo Hietanen.

Kalevan kisoista Putkonen saavutti 400 metrin aidoista hopeaa vuonna 1982 ja pronssia vuonna 1984. Viestijuoksun SM-kilpailuissa hän oli mukana voittamassa 4 x 100 metrin viestijuoksusta pronssia vuonna 1983 sekä 4 x 400 metrin viestijuoksusta kahta hopeaa vuosina 1980 ja 1983 sekä pronssia vuonna 1979.

Virallisissa kilpailuissa hän ei ole esiintynyt vuoden 1997 jälkeen.

## Lähteet
Ikaalinen (kauppala)

**Ikaalinen** oli epäitsenäinen kauppala nykyisen Vanhakauppalan kaupunginosan alueella.

Alue erotettiin silloisesta Ikaalisten maalaiskunnasta 21. huhtikuuta 1858, jolloin perustettiin Ikaalisten epäitsenäinen kauppala, joka oli Suomen ensimmäinen. Sitä luonnehdittiin aikanaan Suomen vanhimmaksi, pienimmäksi ja kauneimmaksi kauppalaksi. Kauppalan alue käsitti silloisen maalaiskunnan suurimman tilan. Ikaalisten epäitsenäinen kauppala lakkautettiin vuoden 1972 alussa, jolloin koko Ikaalisten maalaiskunta muutettiin itsenäiseksi kauppalaksi. Kaupungiksi Ikaalinen nimettiin 1977 kuten Suomen kaikki muutkin siihen asti kauppaloina olleet kunnat pl. Karhula.

Ikaalisten kauppalan vaakuna oli käytössä vuosina 1961–1971.

## Lähteet
Malaattisyntaasi

**Malaattisyntaasi** on transferaaseihin kuuluva entsyymi. Entsyymi katalysoi omenahapon muodostumista glyoksyylihaposta ja asetyylikoentsyymi-A:sta. Malaattisyntaasi on osa niin kutsuttua glyoksylaattikiertoa ja sitä esiintyy muun muassa bakteereissa, kasveissa ja sienissä mutta ei eläimissä. Malaattisyntaasin EC-numero on EC 2.3.3.9.

## Rakenne ja toiminta
Malaattisyntaasista esiintyy kaksi rakenteellisesti toisistaan eroavaa isoentsyymiä, jotka ovat malaattisyntaasi A ja malaattisyntaasi G. Näistä malaattisyntaasi A:ta esiintyy bakteerien lisäksi myös eräissä aitotumaisissa eliöissä kuten kasveissa ja sienissä ja malaattisyntaasi G:tä esiintyy ainoastaan bakteereissa. *[[Escherichia coli]]*-bakteerin on todettu olevan ainoa organismi, joka tuottaa molempia malaattisyntaasin isoentsyymejä. Rakenteeltaan malaattisyntaasi on useammasta alayksiköstä koostuva entsyymi, kun malaattisyntaasi G esiintyy monomeerina. Malaattisyntaasi A:n tuotantoa ohjaa etikkahapon ja rasvahappojen määrä ja malaattisyntaasi G:n tuotantoa ohjaa glykolihapon määrä soluissa. Malaattisyntaasia esiintyy soluissa sekä sytoplasmassa että solukalvoissa. Solukalvoissa se voi toimia mikrobien virulenssia lisäävänä tekijänä avustaen sitoutumisessa isäntäeliön proteiineihin.

Toimiakseen malaattisyntaasi tarvitsee koentsyymeikseen magnesiumioneja. Magnesiumionit sitoutuvat glyoksyylihappoon, kahteen vesimolekyyliin sekä entsyymin asparagiinihappo- ja glutamiinihappomolekyyleihin. Malaattisyntaasin katalysoiman reaktion mekanismi on Claisen-kondensaation mekanismia muistuttava. Ensimmäisessä vaiheessa entsyymin aktiivisen kohdan asparagiinihapon anioni eli aspartaatti-ioni vastaanottaa protonin asetyylikoentsyymi-A:lta, jolloin siitä muodostuu enolaatti-ioni. Tämä nukleofiilinen enolaatti reagoi glyoksyylihapon elektrofiilisen aldehydiryhmän kanssa additioreaktiolla. Muodostuva malinyylikoentsyymi-A hydrolysoidaan seuraavassa vaiheessa omenahapoksi ja koentsyymi-A:ksi ja tätä katalysoivat aminohapot ovat asparagiinihappo- ja arginiini.

## Lähteet
FIA World Endurance Championship -kausi 2017

**FIA World Endurance Championship -kausi 2017** on FIA WEC -maailmanmestaruussarjan kuudes kausi. Kausi alkoi 16. huhtikuuta Englannin Silverstonessa ja päättyi 18. marraskuuta, Bahrainin Sakhirin radalla.

## Kilpailukalenteri

## Osallistujalista
### LMP1

### LMP2

### LMGTE Pro

### LMGTE Am

## Tulokset
Luettelo painin olympiamitalisteista

**[[Paini]]** on ollut olympialaisten lajivalikoimassa olympiahistorian alusta alkaen. Se on ollut olympialaisten lajivalikoimassa joka vuosi, lukuun ottamatta vuoden 1900 olympialaisia. Painin kilpailumuotoina ovat kreikkalais-roomalainen paini ja vapaapaini. Menestynein maa olympialaisten painissa on Neuvostoliitto.

## Kreikkalais-roomalainen paini
### Kevyt kärpässarja

### Kärpässarja

### Kääpiösarja

### Höyhensarja

### Kevytsarja

### Välisarja

### Keskisarja

### Raskas keskisarja

### Raskassarja

### Superraskassarja

### Avoin sarja

## Vapaapaini
### Kevyt kärpässarja

### Kärpässarja

### Kääpiösarja

### Höyhensarja

### Kevytsarja

### Välisarja

### Keskisarja

### Raskas keskisarja

### Raskassarja

### Superraskassarja

## Naisten vapaapaini
### Kärpässarja

### Kääpiösarja

### Välisarja

### Kevytsarja

### Keskisarja

### Kevyt raskassarja

### Raskassarja

## Lähteet
Anna-Maija Bryggare

**Anna-Maija Bryggare** (o.s. **Pentti**, s. 24. huhtikuuta 1959) on aktiiviuransa päättänyt suomalainen pituushyppääjä. Hän edusti Lappeenrannan Urheilu-Miehiä, ja hänen valmentajinaan toimivat Reijo Toivonen ja Stefan von Gerich.

Bryggare saavutti pituushypyn Kalevan kisoista kultaa vuonna 1984 ja kaksi pronssia, vuosina 1981 ja 1983. Viestijuoksun SM-kilpailuissa hän oli mukana voittamassa hopeaa 4 x 100 metrin viestijuoksusta vuonna 1983. Sisäratojen SM-kilpailuista Bryggare saavutti kultaa vuonna 1984 sekä hopeaa vuonna 1983.

Virallisiin kilpailuihin hän ei ole osallistunut vuoden 1985 jälkeen. Hänen entinen puolisonsa on aitajuoksija ja kansanedustaja Arto Bryggare.

## Lähteet
Annika Mannström

**Annika Elisabeth Mannström** (o.s. **Lemström**, s. 10. heinäkuuta 1964 Helsinki) on suomalainen uransa päättänyt kilpapurjehtija ja lastenkirjailija. Hän purjehti 470-luokassa yhdessä sisarensa Bettina Lemströmin kanssa.

Kaksikko osallistui Soulin olympialaisiin 1988, jossa he sijoittuivat neljänneksi. MM-kilpailuissa he voittivat hopeaa vuonna 1986. EM-kilpailuista he saavuttivat kultaa 1987 ja pronssia 1989.

He lopettivat kilpauransa vuonna 1990.

Vuonna 2011 Mannström julkaisi lastenkirjan *Antto urheilee*. Kirja voitti Schildtsin lastenkirjakilpailun vuonna 2010.

Ammatiltaan Mannström on graafinen suunnittelija ja kuvittaja. Hän sai vuonna 2006 Parnasson pilakuvakilpailussa 2. palkinnon ja vuonna 2011 Sitran valokuvakilpailu Brändää provinssissa 1. palkinnon.

## Lähteet
Sosiaalikeskus Satama

**Sosiaalikeskus Satama** oli vuosina 2009–2011 Helsingin Verkkosaaressa toiminut autonominen sosiaalikeskus, joka sijaitsi purkutuomion saaneessa vanhassa konttiterminaalirakennuksessa Hermannin rantatien varrella. Nuorisoasiainkeskuksen välityksellä kaupunki vuokrasi rakennuksen talonvaltaajille omaehtoista kulttuuritoimintaa varten. Syynä nuorisoasiankeskus esitti tarpeen rauhoittaa talonvaltaustoimintaa, joka oli kiihtynyt sosiaalikeskus Siperian tulipalon 2006 jälkeen.

Osa talonvaltaajista teki vapaaehtoistyötä Itä-Euroopasta tulleiden romanien parissa, ja pian sosiaalikeskuksen pihalle perustettiin romanien asuntovaunuleiri. Taustalla oli Romanian ja Bulgarian vuonna 2007 voimaan astunut Euroopan unionin jäsenyys, jonka myötä romanit saattoivat oleskella maassa kolmen kuukauden ajan, kuitenkin ilman oikeutta sosiaaliturvaan. Leiri aiheutti voimakkaita reaktioita kaupungin ja median suunnalta. Nuorisolautakunta esitti kaupungille, että romaneille etsittäisiin vaihtoehtoinen leiriintymispaikka, mutta kaupunginhallitus jätti asian käsittelemättä. Kaupunki etsi leiriongelmaan ratkaisua turvallisuus- ja järjestyspolitiikan avulla muun muassa puuttumalla paloturvallisuuteen ja epäiltyyn rikollisuuteen.

Vuokrasopimusta ei voitu purkaa ilman perustetta eivätkä talonvaltaajat halunneet häätää leiriä. Ratkaisuksi kiistaan tuli rakennuksen purkaminen. Rakennuslautakunta vetosi päätöksessään alueen nopeutuneisiin rakennussuunnitelmiin sekä rakennuksen huonoon kuntoon. Vuokrasopimus purettiin 1. kesäkuuta alkaen, ja poliisi hääti sosiaalikeskukseen jääneet talonvaltaajat ja romanit 30. elokuuta 2011. Samaan aikaan alkoivat rakennuksen purkutyöt.

## Lähteet

## Aiheesta muualla
Eleohjaus

**Eleohjaus** on eleiden tunnistamiseen perustuva tietokoneen ohjaamisen tapa. Se perustuu yleensä liikkeet havaitseviin kameroihin ja niiden avulla eleet tunnistaviin algoritmeihin. Vuonna 2012 Microchip Technology kehitti sähköisen kentän mittaamiseen tavan käyttää eleohjausta ilman kameraa. Eleohjauksessa käytetään yleensä käsien liikkeitä, mutta myös muita kehonosia voidaan käyttää. Tulevaisuudessa eleohjaus voi korvata kosketusnäytön ja syöttölaitteet tietokoneen ohjaamisessa.

## Lähteet
Katujen Äänet

**Katujen Äänet** on vuonna 2010 perustettu uuden aallon yhtye Vantaalta. Yhtyeen debyyttialbumi *Sulle, joka yksin aina oot* julkaistiin vuonna 2015. 

## Diskografia

### Albumit
* 
* 

### EP:t
* 
* 
* 
* 

### Omakustanteet
* 
* 

### Kokoelmilla
* 

## Lähteet
Scott Kelman

**Scott Kelman** (s. 7. toukokuuta 1981) on kanadalainen entinen ammattilaisjääkiekkoilija, pelipaikaltaan keskushyökkääjä. Phoenix Coyotes varasi Kelmanin NHL-liigaan ensimmäisen kierroksen viidentenätoista pelaajana .

## Lähteet
* Scott Kelman 

## Aiheesta muualla
*
David Tanabe

**David Tanabe** (s. 19. heinäkuuta 1980) on yhdysvaltalainen uransa lopettanut jääkiekkoilija, pelipaikaltaan puolustaja. Carolina Hurricanes varasi hänet NHL-liigaan ensimmäisellä kierroksella .

## Lähteet
* David Tanabe 

## Aiheesta muualla
*
Katju Aro

**Katju Sofia Aro** (s. 1974) on helsinkiläinen feministi ja yhteiskunnallinen vaikuttaja. Koulutukseltaan hän on taiteen maisteri ja graafinen suunnittelija. Hän oli Feministisen puolueen puheenjohtaja vuosina 2017–2021. Aro ilmoitti kesällä 2021, ettei hae jatkokautta Feministisen puolueen johdossa syyskuussa pidettävässä puoluekokouksessa. Aro on ollut myös Naisten Linjan toiminnanjohtaja, sekä Naisasialiitto Unionin puheenjohtaja 2003–2004 ja 2014–2016.

## Poliittinen toiminta
Arosta tuli feministi jo yläasteella. Kuntavaaleissa 2017 hänestä tuli Feministisen puolueen ainoa kaupunginvaltuutettu, kun hänet valittiin 1 557 äänellä Helsingin kaupunginvaltuustoon. Eduskuntavaaleissa 2019 Aro oli ehdolla, mutta ei tullut valituksi. Vuoden 2021 kuntavaaleissa Aro ei saanut tarvittavaa kannatusta valtuustoon jatkokaudelle, kun Feministinen puolue menetti ainoan paikkansa.

Katju Aro on Feministisen puolueen alullepanija yhdessä Maryan Abdulkarimin ja Tanja Auvisen kanssa. Puolue perustettiin 15. kesäkuuta 2016. Feministinen puolue edustaa 2000-luvun intersektionaalista feminismiä, jossa sukupuolen rinnalla huomioidaan myös muut mahdolliset syrjintää aiheuttavat tekijät, kuten etninen tausta, seksuaali-identiteetti, luokka ja toimintakyky.

Aro on tehnyt suomalaisen version etuoikeuskävelystä, jonka pohjalta ''Helsingin Sanomat'' laati etuoikeustestin. Testin väittämien avulla voi laskea, kuinka etuoikeutettu on.

Me Too -kampanjan mukana Aro oli sitä mieltä, että osa miehistä vähättelee seksuaalista ahdistelua. Aro on sitä mieltä, että kaikkien feministien käsitykset eivät vastaa tätä päivää. Presidentin kanslia yritti poistaa Feministisen puolueen osuuden maahanmuuttoa koskeneesta HBL:n jutusta, mitä Aro piti painostuksena.

Kaupunginvaltuutettuna Aro on tehnyt aloitteita seksuaalisen häirinnän ehkäisemisestä Helsingissä, matalan kynnyksen palvelupisteen perustamisesta väkivaltaa tai sen uhkaa kokeneille, Helsingin oman samapalkkaisuusohjelman laatimisesta, tasa-arvohankkeen toteuttamisesta ja sosiaalisen jälleenrakentamisen ohjelmasta koronavirusepidemian jälkeiseen aikaan.

## Yksityiselämä
Aro asuu Helsingissä ja hänellä on yksi lapsi. Hän on käynyt Kallion lukion.

Aron velipuoli on elokuvaohjaaja Aku Louhimies.

## Lähteet
Jeff Jillson

**Jeff Jillson** (s. 24. heinäkuuta 1980) on yhdysvaltalainen entinen jääkiekkopuolustaja, joka pelasi kolmessa eri NHL-seurassa: San Jose Sharksissa, Boston Bruinsissa ja Buffalo Sabresissa. San Jose Sharks varasi hänet NHL-liigaan ensimmäisen kierroksen 14. pelaajana .

## Lähteet
* Jeff Jillson 

## Aiheesta muualla
*
Pelastukoon ken voi

**Pelastukoon ken voi** () on vuonna 1980 ensi-iltansa saanut Jean-Luc Godardin ohjaama ranskalais-sveitsiläis-itävaltalais-saksalainen draamaelokuva, jonka pääosissa ovat Isabelle Huppert, Jacques Dutronc ja Nathalie Baye. Elokuvan käsikirjoituksen laativat Godard, Anne-Marie Miéville ja Jean-Claude Carrière. Godard ja Alain Sarde olivat elokuvan tuottajina. Elokuva oli Godardin ensimmäinen valtavirran elokuva yli vuosikymmeneen.

*Pelastukoon ken voi* sai ensi-iltansa vuoden 1980 Cannesin elokuvajuhlilla, missä Jean-Luc Godard oli ehdokkaana pääkilpailussa parhaan elokuvan Kultaisen palmun saajaksi. Elokuva voitti yhden César-palkinnon kolmesta ehdokkuudestaan; Nathalie Baye palkittiin roolisuorituksestaan parhaan naissivuosan Césarilla.

## Juoni

*Pelastukoon ken voi* koostuu neljästä osasta (1. *L’Imaginaire*; ”kuviteltu”, 2. *La peur*; ”pelko”, 3. *Le commerce*; ”kaupankäynti”, ja 4. *La musique*; ”musiikki”) ja kertoo kolmesta ihmisestä: Paul Godard (Jacques Dutronc) on tuottaja, Denise Rimbaud (Nathalie Baye) on Paulin kollega ja entinen naisystävä ja Isabelle Rivière (Isabelle Huppert) on prostituoitu, jonka palveluja Paul käyttää. Kolme ensimmäistä osaa keskittyy jokainen yhteen henkilöön, kun taas neljäs eli viimeinen osa tuo kaikki kolme henkilöä yhteen.

## Näyttelijät

## Tuotanto
*Pelastukoon ken voi* kuvattiin Sveitsissä, jossa sen kuvauspaikkoina olivat Geneven, Lausannen ja Nyonin kaupungit, Le Lieun kunta sekä Lac de Joux’n järvi. Elokuvan tuotantoyhtiöinä olivat ranskalaiset Sara Films, MK2 Productions, Sonimage ja CNC, sveitsiläiset Saga Productions ja TSR, itävaltalainen ORF sekä länsisaksalainen ZDF.

## Julkaisu
*Pelastukoon ken voi* sai ensi-iltansa Cannesin elokuvajuhlilla Ranskassa 22. toukokuuta 1980. Elokuva sai teatteriensi-iltansa Ranskassa 15. lokakuuta 1980 ja Suomessa 31. lokakuuta 1980. Elokuvan teatterilevittäjinä olivat Ranskassa MK2 Diffusion ja Suomessa Valio-Filmi Oy. Elokuva keräsi Ranskassa teatterikierroksensa aikana 620 147 katsojaa ja oli Suomessa 152. katsotuin elokuva 8 857 hengen katsojamäärällään vuonna 1980. Elokuva esitettiin myös muun muassa vuoden 1980 Toronton elokuvajuhlilla Kanadassa.

*Pelastukoon ken voi* julkaistiin Ranskassa DVD:lle 23. tammikuuta 2006.

## Palkinnot ja ehdokkuudet

## Lähteet

## Aiheesta muualla
* 
* 
* 
* ''Pelastukoon ken voi'' AlloCinéssä 
* ''Pelastukoon ken voi'' UniFrancessa
Elisa Valkama

**Elisabeth Sofia (Elisa) Valkama**, sukunimi myöh. *Lähteenmäki* (15. huhtikuuta 1861 Isojoki – 10. huhtikuuta 1937 Kauhajoki) oli suomalainen maatalon emäntä ja arkkiveisujen tekijä. Hän asui Kauhajoella vuodesta 1886 alkaen. 

## Teoksia
* *Uusi surullinen murha-laulu, joka on tapahtunut täällä pohjan Kauhajoella Jokimäen talossa, jossa emäntä kauhialla tavalla surmasi sikiönsä*. Antti Koivumäki, Kristiina 1905
* *Yksi hauska laulu. Minä oli Amerikan leski*. Antti Koivumäki, Kristiina 1905

## Lähteet
Bettina Lemström

**Bettina Kristina Lemström** (s. 29. maaliskuuta 1966 Helsinki) on suomalainen uransa päättänyt kilpapurjehtija. Hän purjehti 470-luokassa yhdessä sisarensa Annika Mannströmin kanssa.

Kaksikko osallistui Soulin olympialaisiin 1988, jossa he sijoittuivat neljänneksi. MM-kilpailuissa he voittivat hopeaa vuonna 1986. EM-kilpailuista he saavuttivat kultaa 1987 ja pronssia 1989.

He lopettivat kilpauransa vuonna 1990.

## Lähteet
Luca Cereda

**Luca Cereda** (s. 7. syyskuuta 1981) on sveitsiläinen entinen jääkiekkoilija, joka oli pelipaikaltaan keskushyökkääjä. Toronto Maple Leafs varasi Ceredan NHL:ään ensimmäisen kierroksen 24. pelaajana , mutta hän pelasi miltei koko uransa kuitenkin Sveitsissä. Pelaajauransa jälkeen hän on toiminnut valmentajana, ja hän valmentaa nykyään Sveitsin alle 18-vuotiaiden jääkiekkomaajoukkuetta.

## Lähteet
* Luca Cereda 

## Aiheesta muualla
*
Kirill Safronov

**Kirill Aleksejevitš Safronov** (; s. 26. helmikuuta 1981 Leningrad) on venäläinen entinen jääkiekkopuolustaja, joka pelasi NHL-liigassa kaiken kaikkiaan 35 ottelua. Phoenix Coyotes varasi hänet NHL:ään  ensimmäisen kierroksen 19. pelaajana. Safronov pelasi valtaosan urastaan Venäjällä.

## Lähteet
* Kirill Safronov 

## Aiheesta muualla
*
Asko Turkki

**Asko Turkki** (s. 26. joulukuuta 1950) on suomalainen kilpakävelijä, joka edustaa Kyröskosken Pontta.

Aikuisten SM-tasolla Turkki on saavuttanut 50 kilometrin kävelystä kultaa vuonna 2000, hopeaa vuonna 1998 sekä kolme pronssia vuosina 1984, 1999 ja 2003 sekä 30 kilometrin kävelystä kaksi pronssia vuosina 2009 ja 2011. Lisäksi viestijuoksun SM-kilpailuista Turkki on saavuttanut pronssia 3 × 5 000 metrin kävelyviestistä vuonna 1989.

## Lähteet
A. H. Österblad

**Anders Henrik Österblad** (heinäkuu 1855 – toukokuu 1912 Tampere) oli suomalainen kauppias ja arkkiveisujen tekijä. 

Österblad, joka oli kotoisin Teuvan pitäjästä, toimi kiertokauppiaana 1800-luvulla ainakin Teuvalla, Hämeenlinnassa ja Tampereella. Hänellä oli läänin kuvernöörin myöntämä avoinpassi ja kaupunkien myöntämä kolportööripassi tähän tarkoitukseen. Myöhemmin Österblad piti Tampereella kangaskauppaa. Markkinoilla hän toimi läheisessä yhteistyössä tamperelaisen Pälkäneeltä kotoisin olleen kirjansitojan Wilhelm Toivosen kanssa. 

## Teoksia
* *Yksi Surullinen Weisu H. M. Keisari [[Aleksanteri II|Aleksander toisen]] Murhasta, joka tapahtui 13 p:nä Maaliskuuta 1881*. 1881 
* *Yksi Surullinen Laulu Keisarin murhaajain hirttämisestä joka tapahtui Pietarissa Huhtikuun 15 (3) p. w. 1881 kello 9 aamulla isolla Semenowan kentällä*. 1881
* *Wanhurskaan rukous : Auringon noustessa - Lohdutus synteinsä ylitse surewille*. 3. painos Tampere 1884

## Lähteet
Gregorio Ricci-Curbastro

**Gregorio Ricci-Curbastro** () oli italialainen matemaatikko. Hänet tunnetaan parhaiten etenkin differentiaaligeometriassa käytetyn tensorianalyysin kehittäjänä. Ricci-Curbastro toimi myös matematiikan professorina Padovan yliopistossa vuodesta 1880 kuolemaansa saakka.

Hän julkaisi oppilaansa Tullio Levi-Civitan kanssa tunnetuimman yksittäisjulkaisunsa, uraauurtavan työn tensorien laskennasta. Hän julkaisi sen Gregorio Ricci -nimen alla, mikä hämmentää näinäkin päivinä, sillä muut teoksensa hän on julkaissut koko nimellään lyhentämättömänä.

## Elämä
### Nuoruus
Ricci-Curbastro syntyi pikkukaupunki Lugossa, Romagnan alueella. Hänen sukunsa oli yksi merkittävimmistä suvuista Lugossa ja samalla hyvin katolinen. Jopa itse paavi Pius IX majoittui perheen palatsiin.

Ricci-Curbastro valmistui Pisassa elotonta luontoa tutkivissa tieteissä ja matematiikassa tutkielmallaan differentiaaliyhtälöistä (*On Fuches’s Research Concerning Linear Differential Equations*). Lukuisien matkojensa aikana hän oli oppilaana monien nimekkäiden matemaatikkojen, kuten Felix Kleinin, opetuksessa.

## Lähteet
Liitokalmarit

**Liitokalmarit** (Ommastrephidae) on kalmareihin kuuluva mustekalaheimo, jotka ovat saaneet nimensä kyvystään tehdä pieniä hyppyjä ylös vedestä, hieman kuten liitokalat.

## Levinneisyys ja elinympäristö
Liitokalmarit ovat levinneet ympäri maailman ja elävät pääosin pelagisella vyöhykkeellä, mutta niitä voidaan myös tavata rannikoilla.

## Taksonomia
Heimo sisältää 21 lajia, jotka jaetaan 11 sukuun ja kolmeen alaheimoon:
:***Alaheimo [[Illicinae]]** Pfeffer, 1912
::*Suku *[[Illex]]*
:::* *[[Illex argentinus]]* 
:::* *[[Illex coindetii]]*
:::* *[[Illex illecebrosus]]*
:::* *[[Illex oxygonius]]*
:***Alaheimo [[Ommastrephinae]]** Posselt, 1891 
::*Suku *[[Dosidicus]]*
:::* *[[Dosidicus gigas]]*
::*Suku *[[Eucleoteuthis]]*
:::* *[[Eucleoteuthis luminosa]]*
::*Suku *[[Hyaloteuthis]]*
:::* *[[Hyaloteuthis pelagica]]*
::*Suku *[[Ommastrephes]]*
:::* *[[Ommastrephes bartramii]]*
::*Suku *[[Ornithoteuthis]]*
:::* *[[Ornithoteuthis antillarum]]*
:::* *[[Ornithoteuthis volatilis]]*
::*Suku *[[Sthenoteuthis]]*
:::* *[[Sthenoteuthis oualaniensis]]*
:::* *[[Sthenoteuthis pteropus]]*
:***Alaheimo [[Todarodinae]]** Adam, 1960
::*Suku *[[Martialia]]*
:::**[[Martialia hyadesii]]*
::*Suku *[[Nototodarus]]*
:::* *[[Nototodarus gouldi]]*
:::* *[[Nototodarus hawaiiensis]]*
:::**[[Nototodarus sloanii]]*
::*Suku *[[Todarodes]]*
:::* *[[Todarodes angolensis]]*
:::**[[Todarodes filippovae]]*
:::* *[[Todarodes pacificus]]*
::::* *[[Todarodes pacificus pacificus]]*
::::* *[[Todarodes pacificus pusillus]]*
:::* Liitokalmari eli euroopanliitokalmari (*Todarodes sagittatus*)
::*Suku *[[Todaropsis]]*
:::* *[[Todaropsis eblanae]]*

## Lähteet
Ikaalisten vesitorni

**Ikaalisten vesitorni** on Ikaalisissa Hakumäen kaupunginosassa sijaitseva vesitorni. Sen katolla oli suomalaisen Vaisala-yhtiön valmistama säätutka vuoteen 2022 jolloin se siirrettiin Kankaanpäähän. 

## Lähteet